ઉત્તર પ્રદેશમાં ગંગા નદી ભયજનક સપાટીથી ઉપર વહી રહી છે તેના કારણે અલ્હાબાદ, મિરજાપુર, વારણસી, ગાજીપુર અને બલિયાના કુલ ૯૫૦થી વધુ ગામમાં વધુ અસર જોવા મળી રહી છે. રાજ્યના સિંચાઈ પ્રધાન શિવપાલ યાદવે ગત ગુરુવારે બલિયાના પૂરગ્રસ્ત વિસ્તારોનું હવાઈ નિરીક્ષણ કર્યું હતું, જેમાં તેમણે સ્વીકાર્યું હતું કે વારાણસી, ગાજીપુર અને બલિયામાં સ્થિ‌તિ વધુ ગંભીર છે. માત્ર બલિયામાં જ બે લાખથી વધુ લોકોને અસર થઈ છે. અલ્હાબાદ, મિરજાપુર, વારાણસી, ગાજીપુર અને બલિયામાં પૂરનો સામનો કરવા અત્યાર સુધીમાં ૩૨૩ પૂર અંગેની ચોકીઓ, ૧૪૨ રાહત શિબિર તથા ૧૦૧ રાહત વિતરણ કેન્દ્ર શરૂ કરવામાંં આવ્યાં છે.